USA til Israel: – Okkupasjonen må ta slutt
McDonough sa dette under et møte med den liberale jødiske lobbygruppa J Street, som kvitterte med stor applaus. Stabssjefen i Det hvite hus kritiserte også statsminister Benjamin Netanyahus utspill i valgkampen, der han slo fast at det ikke vil komme noen palestinsk stat i hans regjeringstid. Høyrepartiet Likud vant forrige ukes valg i Israel og Netanyahu har nå samlet tilstrekkelig støtte i Knesset til å kunne danne ny regjering. McDonough, som er en av Obamas nærmeste rådgivere, understreker at det også er i Israels interesse å sørge for en tostatsløsning. – Okkupasjonen, som har vart i nesten 50 år, må ta slutt, og det palestinske folk må få rett til å leve i, og styre seg selv i sin egen suverene stat, sa McDonough mandag. BAKGRUNN: Historisk lavpunkt i forholdet mellom USA og IsraelIsrael skal også ha spionert på atomsamtalene mellom USA og Iran i Sveits tidligere i år, opplyser anonyme kilder i Det hvite hus overfor avisen Wall Street Journal . Ifølge avisen ga Israel informasjonen videre til personer i Kongressen, i et forsøk på å påvirke resultatet av en eventuell atomavtale. – Det er én ting for USA og Israel å spionere på hverandre, men det er noe helt annet når Israel stjeler amerikanske hemmeligheter, for så dele dem med de folkevalgte i Kongressen, i et forsøk på å undergrave amerikansk diplomati, sier en anonym kilde til avisen.Palestinerne krever, med støtte fra FN, at Israel trekker seg ut av Vestbredden og Øst-Jerusalem som ble okkupert i 1967 og at landet samtidig opphever beleiringen av Gazastripen. – Vi vet hvordan en fredsavtale vil bli seende ut til slutt. Grensene mellom Israel og et uavhengig Palestina må bygge på grensa fra 1967, men med noe utveksling av territorium som man kommer fram til enighet om, sa McDonough.McDonough føler seg ikke betrygget av Netanyahus forsøk på å distansere seg fra kommentarene han kom med under valgkampen. – Vi kan ikke bare late som om disse kommentarene aldri falt, sa han i møtet med J Street mandag. Budskapet fra amerikansk UD er det samme. – Vi vet ganske enkelt ikke hva vi skal tro, sier Marie Harf.
USA forventer at Israels kommende regjering avslutter nesten 50 år med okkupasjon og rydder vei for en palestinsk stat, sier president Barack Obamas stabssjef Denis McDonough.